Na podlagi 16. člena Zakona o športu (Uradni list RS, št. [29/17](https://www.uradni-list.si/glasilo-uradni-list-rs/vsebina/2017-01-1523), [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg, [82/20](https://www.uradni-list.si/glasilo-uradni-list-rs/vsebina/2020-01-1236), [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [37/24](https://www.uradni-list.si/glasilo-uradni-list-rs/vsebina/2024-01-1255) – ZMat-B) in v zvezi z 39. členom Zakona o državni upravi (Uradni list RS, št. [113/05](http://www.uradni-list.si/1/objava.jsp?sop=2005-01-5007) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388) – odl. US, [126/07](http://www.uradni-list.si/1/objava.jsp?sop=2007-01-6415) – ZUP-E, [48/09](http://www.uradni-list.si/1/objava.jsp?sop=2009-01-2380), [8/10](http://www.uradni-list.si/1/objava.jsp?sop=2010-01-0251) – ZUP-G, [8/12](http://www.uradni-list.si/1/objava.jsp?sop=2012-01-0268) – ZVRS-F, [21/12](http://www.uradni-list.si/1/objava.jsp?sop=2012-01-0815), [47/13](http://www.uradni-list.si/1/objava.jsp?sop=2013-01-1783), [12/14](http://www.uradni-list.si/1/objava.jsp?sop=2014-01-0304), [90/14](http://www.uradni-list.si/1/objava.jsp?sop=2014-01-3646), [51/16](http://www.uradni-list.si/1/objava.jsp?sop=2016-01-2246), [36/21](http://www.uradni-list.si/1/objava.jsp?sop=2021-01-0716), [82/21](http://www.uradni-list.si/1/objava.jsp?sop=2021-01-1758), [189/21](http://www.uradni-list.si/1/objava.jsp?sop=2021-01-3724), [153/22](http://www.uradni-list.si/1/objava.jsp?sop=2022-01-3795) in [18/23](http://www.uradni-list.si/1/objava.jsp?sop=2023-01-0348)) minister za vzgojo in izobraževanje izdaja

PRAVILNIK

o sofinanciranju izvajanja letnega programa športa na državni ravni za področje športne vzgoje otrok in mladine

**I. SPLOŠNE DOLOČBE**

1. člen

(vsebina)

Ta pravilnik določa izvajalce posameznih programov in področij letnega programa športa na državni ravni za področje športne vzgoje otrok in mladine, pogoje in merila za izbiro in sofinanciranje izvajanja letnega programa športa (v nadaljnjem besedilu: LPŠ), postopek izbire in sofinanciranja izvajanja LPŠ, način določitve višine sofinanciranja, način sklepanja in vsebino pogodb o sofinanciranju ter način izvajanja nadzora nad pogodbami o sofinanciranju.

2. člen

(programi in področja LPŠ)

(1) Ta pravilnik določa merila za sofinanciranje naslednjih programov in področij LPŠ:

1. športni programi:

* prostočasna športna vzgoja otrok in mladine;
* športna vzgoja otrok in mladine s posebnimi potrebami;

1. razvojne, strokovne in raziskovalne dejavnosti v športu:

* na področju statusnih pravic športnikov;
* na področju znanstvenoraziskovalne dejavnosti;

1. športne prireditve in promocija športa:

* športno promocijske prireditve za otroke in mladino;
* javno obveščanje in promocija za področje športa otrok in mladine.

(2) Učitelj športa po tem pravilniku je tisti, ki izpolnjuje pogoje iz drugega ali tretjega odstavka 9. člena Pravilnika o izobrazbi učiteljev in drugih strokovnih delavcev v izobraževalnem programu osnovne šole (Uradni list RS, št. 70/24).

3. člen

(postopek izbire in sofinanciranja)

(1) Izbor in sofinanciranje programov in področij, določenih v LPŠ, se izvedeta na podlagi javnega razpisa v skladu z zakonom in s tem pravilnikom.

(2) Ta pravilnik se ne uporablja za izbor in sofinanciranje izvajanja programov, ki se sofinancirajo iz sredstev evropske kohezijske politike ali je njihovo sofinanciranje urejeno s posebnimi predpisi.

4. člen

(izpolnjevanje pogojev v izrednih okoliščinah)

V primerih naravnih in drugih nesreč, kot jih določajo predpisi s področja varstva pred naravnimi in drugimi nesrečami, ali izrednega stanja, se za čas, ko izvajanje športnih programov ni mogoče zaradi posledic naravnih in drugih nesreč oziroma ukrepov, ki so posledica naravnih in drugih nesreč oziroma izrednega stanja, šteje, da je pogoj obsega izvajanja športnih programov iz drugega odstavka 21. člena tega pravilnika izpolnjen.

5. člen

(določanje višine sofinanciranja)

Višina sofinanciranja posameznih programov in področij, določenih v LPŠ, se izračuna na podlagi točkovnega sistema, razen če je v tem pravilniku določeno drugače.

6. člen

(finančna korekcija)

Ministrstvo, pristojno za vzgojo in izobraževanje (v nadaljnjem besedilu: ministrstvo), lahko v javnem razpisu določi ustrezno finančno korekcijo pri sofinanciranju izvajalcev, ki imajo do ministrstva neporavnane obveznosti iz preteklega obdobja ali kako drugače ne izpolnjujejo svojih obveznosti do ministrstva. Podrobneje se razlogi za finančno korekcijo in njena višina določijo v samem razpisu.

**II. ŠPORTNI PROGRAMI**

1. **Prostočasna športna vzgoja otrok in mladine**

**1.1. Splošna določba**

7. člen

(sofinanciranje prostočasne športne vzgoje otrok in mladine)

S sredstvi za programe prostočasne športne vzgoje otrok in mladine se sofinancirajo:

1. oddelki z dodatno športno ponudbo v osnovnih šolah,
2. nacionalni programi prostočasne športne vzgoje otrok in mladine,
3. povezovanje šol in športnih organizacij na lokalni ravni za izvedbo športnih programov za otroke in mladino.

**1.2. Oddelki z dodatno športno ponudbo v osnovnih šolah**

8. člen

(predmet sofinanciranja)

1. Sofinancira se strokovno delo učitelja športa v dodatni športni ponudbi, delo zunanjega strokovnega delavca v športu in uporaba športnih objektov in površin za šport v naravi za izvajanje športnega programa. V primerih, ko so športni objekti in površine za šport v naravi, kjer se izvaja športna aktivnost od šole oddaljeni več kot 10 kilometrov, se lahko delež sredstev porabi tudi za sofinanciranje stroška prevoza.
2. Športni program se lahko izvaja v kateremkoli oddelku osnovne šole.
3. Na osnovnih šolah, ki izvajajo razširjeni program osnovne šole, je predmet sofinanciranja delo učitelja športa za izvajanje predmeta šport v okviru obveznega programa osnovne šole v 1. do 5. razredu.

9. člen

(pogoji za sofinanciranje)

Za sofinanciranje oddelkov z dodatno športno ponudbo v osnovnih šolah lahko kandidirajo osnovne šole, ki izvajajo javnoveljavni program in izvajajo športni program z naslednjimi značilnostmi:

1. športni program vsebuje raznolike športne vsebine kot nadgradnjo učnega načrta za šport,
2. športni program je vključen v letni delovni načrt šole za posamezno šolsko leto,
3. del športnega programa se izvaja na športnih objektih ali površinah za šport v naravi, ki niso del šolskega prostora, kar omogoča raznolikost vadbe za udeležence,
4. učinkovitost športnega programa iz vidika telesne zmogljivosti se ocenjuje prek sistema spremljanja podatkov o gibalnih sposobnostih in morfoloških značilnostih vključenih učencev.

10. člen

(merila za sofinanciranje)

Športni programi oddelkov z dodatno športno ponudbo v osnovnih šolah, ki izpolnjujejo pogoje iz prejšnjega člena, se ovrednotijo po merilih iz naslednje preglednice:

|  |  |  |
| --- | --- | --- |
| MERILO | | Število točk |
| 1 | CENA - STROŠKI NA UDELEŽENCA PRI PROGRAMU: |  |
| Program je za udeležence brezplačen | 5 |
| Program za udeležence ni brezplačen | 1 |
| 2 | KOMPETENTNOST STROKOVNIH DELAVCEV IN OBSEG PROGRAMA: |  |
| VREDNOTENJE PROGRAMA V 1. DO 5. RAZREDU | |
| Skupno poučevanje učitelja športa in učitelja razrednega pouka pri vseh rednih urah športa in dve dodatni uri športa tedensko | 15 |
| Skupno poučevanje učitelja športa in učitelja razrednega pouka pri dveh rednih urah športa in dve dodatni uri športa tedensko | 13 |
| Skupno poučevanje učitelja športa in učitelja razrednega pouka pri eni redni uri športa in dve dodatni uri športa tedensko | 11 |
| Skupno poučevanje učitelja športa in učitelja razrednega pouka pri vseh rednih urah športa in ena dodatna ura športna tedensko | 10 |
| Skupno poučevanje učitelja športa in učitelja razrednega pouka pri dveh rednih urah športne vzgoje in ena dodatna ura športne vzgoje tedensko | 8 |
| Skupno poučevanje učitelja športa in učitelja razrednega pouka pri eni redni uri športne vzgoje in ena dodatna ura športne vzgoje tedensko | 6 |
| Dve dodatni uri športa tedensko, ki ju poučuje učitelj športa | 5 |
| Skupno poučevanje učitelja športa in učitelja razrednega pouka pri vseh rednih urah športa | 3 |
| Ena dodatna ura športa tedensko, ki jo poučuje učitelj športa | 1 |
| VREDNOTENJE PROGRAMA V 6. DO 9. RAZREDU | |
| Dve dodatni uri športa tedensko, ki ju poučuje učitelj športa | 5 |
| Ena dodatna ura športa tedensko, ki jo poučuje učitelj športa | 1 |
| 3 | ŠTEVILO ODDELKOV VKLJUČENIH V PROGRAM: |  |
| Za vsak oddelek, vključen v program | 2 |

11. člen

(višina sofinanciranja)

Za tekoče leto ministrstvo določi vrednost točke za oddelke z dodatno športno ponudbo v osnovnih šolah kot razmerje med:

1. obsegom sredstev, določenih v LPŠ za oddelke z dodatno športno ponudbo v osnovnih šolah in
2. skupnim številom točk vseh na javni razpis prijavljenih programov oddelkov z dodatno športno ponudbo v osnovnih šolah, ki izpolnjujejo pogoje za sofinanciranje.
   1. **Nacionalni programi prostočasne športne vzgoje otrok in mladine**

12. člen

(sofinanciranje nacionalnih programov prostočasne športne vzgoje otrok in mladine)

1. S sredstvi za nacionalne programe prostočasne športne vzgoje otrok in mladine (v nadaljnjem besedilu: nacionalni programi ŠOM) se sofinancirajo naslednji programi:
2. Mali sonček,
3. Zlati sonček,
4. Krpan,
5. Naučimo se plavati,
6. Hura, prosti čas,
7. Šolska športna tekmovanja.
8. Program Mali sonček se izvaja v vrtcu za otroke od 2. do 6. leta starosti in ponuja raznolike gibalno športne dejavnosti, ki temeljijo na igri in zabavi.
9. Program Zlati sonček se izvaja v 1. do 3. razredu osnovne šole in ponuja raznolike športne dejavnosti, ki temeljijo na igri in zabavi.
10. Program Krpan se izvaja v 4. do 6. razredu osnovne šole in ponuja raznolike športne dejavnosti, ki temeljijo na igri in vadbi.
11. Program Naučimo se plavati se izvaja v vrtcu ali 1. razredu osnovne šole kot tečaj prilagajanja na vodo, oziroma v 4. do 9. razredu osnovne šole kot tečaj za neplavalce, ki so identificirani pri preverjanju znanja plavanja.
12. Program Hura, prosti čas se izvaja za otroke in mladino od predšolskega obdobja do zaključka srednje šole, v času, ko ni pouka, ob koncu tedna in med počitnicami in ponuja športne dejavnosti za preživljanje prostega časa.
13. Šolska športna tekmovanja so selekcijska šolska športna tekmovanja in interesna šolska športna tekmovanja.
14. Pristojni organ izvajalca razpisa šolskih športnih tekmovanj sprejme pravila o organizaciji in izvedbi šolskih športnih tekmovanj in jih objavi na svoji spletni strani ali na spletni strani tekmovanja. Pravila določajo vsaj:
15. vsebino, cilj in opredelitev šolskih športnih tekmovanj (splošni del pravil);
16. tekmovalne kategorije;
17. postopek prijave na šolsko športno tekmovanje;
18. opis organizacije šolskega športnega tekmovanja, opis priprave tehničnega biltena in opis priprave štartnih list;
19. napredovanja tekmovalcev v naslednjo stopnjo šolskega športnega tekmovanja, kadar se tekmovanje izvaja stopenjsko;
20. število medalj ali priznanj;
21. postopek razglasitve rezultatov tekmovanja in podelitve medalj ali priznanj;
22. vire financiranja.

1. Sofinancirajo se selekcijska šolska športna tekmovanja (v nadaljnjem besedilu: ŠŠT) v športnih panogah, ki so povezane z obveznim delom učnega načrta športne vzgoje, vključno z različicami športnih panog športa invalidov in šaha. ŠŠT se izvajajo stopenjsko (šolska, regijska, državna tekmovanja). Vsako tekmovanje ima najmanj dve stopnji, pri čemer mora biti šolska oziroma regijska stopnja, kadar šolska stopnja ni organizirana, dostopna vsem učencem in dijakom. Na prvo stopnjo tekmovanja se tekmovalci prijavijo na šoli, ki jo obiskujejo. Koledar ŠŠT za prihodnje šolsko leto se oblikuje do konca junija tekočega šolskega leta. ŠŠT se zaključijo praviloma do 15. junija tekočega šolskega leta.
2. Sofinancirajo se interesna šolska športna tekmovanja v športnih panogah, ki so povezane z dodatnimi vsebinami učnega načrta športne vzgoje, vključno z različicami športnih panog športa invalidov. Interesna šolska športna tekmovanja se organizirajo na eni ali več stopenj (šolsko, regijsko, državno), pri čemer mora biti prva stopnja dostopna vsem učencem in dijakom. Na prvo stopnjo tekmovanja se tekmovalci prijavijo na šoli, ki jo obiskujejo. Koledar interesnih šolskih športnih tekmovanj za prihodnje šolsko leto se oblikuje do konca junija tekočega šolskega leta. Interesna športna tekmovanja se zaključijo praviloma do 15. junija tekočega šolskega leta.

**13. člen**

**(predmet sofinanciranja)**

Predmet sofinanciranja je izvedba nacionalnih programov ŠOM na državni ravni, ki vključuje delo strokovnega delavca v športu in uporabo oziroma najem športnih objektov ali površin za šport v naravi, delež sredstev se lahko porabi za sofinanciranje stroškov prevoza. Pri programu Šolskih športih tekmovanjih se delež sofinanciranja lahko porabi tudi za stroške organizacije in izpeljave tekmovanj (npr. sodniški stroški, zdravniška služba, redarska služba, priprava tekmovališča oziroma drugi stroški, kot jih določi javni razpis).

14. člen

(pogoji za sofinanciranje)

(1) Za sofinanciranje športnih programov Mali sonček, Zlati sonček in Krpan lahko kandidirajo izvajalci LPŠ iz 6. točke drugega odstavka 6. člena zakona, ki izvajajo športni program v skladu z drugim do petim odstavkom 12. člena tega pravilnika.

(2) Za sofinanciranje športnega programa Naučimo se plavati lahko kandidirajo izvajalci LPŠ iz 1., 2., 3., 4. in 6. točke drugega odstavka 6. člena zakona.

(3) Za sofinanciranje športnega programa Hura, prosti čas lahko kandidirajo izvajalci LPŠ iz drugega odstavka 6. člena zakona.

(4) Za sofinanciranje športnega programa Šolska športna tekmovanja lahko kandidirajo izvajalci LPŠ iz 40. člena zakona.

15. člen

(merila za sofinanciranje)

1. Športni programi Mali sonček, Zlati sonček in Krpan, ki izpolnjujejo pogoje iz prejšnjega člena, se ovrednotijo po merilih iz naslednje preglednice:

|  |  |  |
| --- | --- | --- |
| MERILO | | Število točk |
| 1 | CENA - STROŠKI NA UDELEŽENCA PRI PROGRAMU: |  |
| Program je za udeležence brezplačen | 10 |
| Program za udeležence ni brezplačen | 3 |
| 2 | KOMPETENTNOST STROKOVNIH DELAVCEV: |  |
| Program izvaja strokovno izobražen delavec | 10 |
| Program izvaja strokovni delavec v vzgoji in izobraževanju | 5 |
| 3 | ŠTEVILO VKLJUČENIH UDELEŽENCEV: |  |
| 21 in več udeležencev | 10 |
| Od 11 do 20 udeležencev | 5 |
| Do 10 udeležencev | 3 |

1. Športni program Naučimo se plavati, ki izpolnjuje pogoje iz prejšnjega člena, se ovrednoti po merilih iz naslednje preglednice:

|  |  |  |
| --- | --- | --- |
| MERILO | | Število točk |
| 1 | CENA - STROŠKI NA UDELEŽENCA PRI PROGRAMU: |  |
| Program je za udeležence brezplačen | 10 |
| Program za udeležence ni brezplačen | 3 |
| 2 | KOMPETENTNOST STROKOVNIH DELAVCEV: |  |
| Program izvaja strokovno izobražen delavec | 10 |
| Program izvaja strokovno usposobljen delavec z najvišjo stopnjo usposobljenosti | 5 |
| Program izvaja strokovni delavec šole, ki izpolnjuje pogoje | 3 |
| Program izvaja strokovno usposobljen delavec | 1 |
| 3 | ŠTEVILO VKLJUČENIH UDELEŽENCEV: |  |
| Za vsakega udeleženca v tečaju za neplavalce, če je v tečaj vključenih 25 ali več udeležencev | 10 |
| Za vsakega udeleženca v tečaju za neplavalce, če je v tečaj vključenih 17-24 udeležencev | 9 |
| Za vsakega udeleženca v tečaju za neplavalce, če je v tečaj vključenih 9-16 udeležencev | 7 |
| Za vsakega udeleženca v tečaju za neplavalce, če je v tečaj vključenih 6-8 udeležencev | 5 |
| Za vsakega udeleženca v tečaju za neplavalce, če je v tečaj vključenih 1-5 udeležencev | 3 |
| Za vsakega udeleženca v tečaju prilagajanja na vodo | 1 |

1. Izvajalec programa Naučimo se plavati, ki v svoji lokalni skupnosti nima ustreznega bazena za izvajanje plavalnega tečaja, pridobi dodatnih 10 točk.
2. Program Hura, prosti čas, ki izpolnjuje pogoje iz prejšnjega člena, se ovrednoti po merilih iz naslednje preglednice:

|  |  |  |
| --- | --- | --- |
| MERILO | | Število točk |
| 1 | CENA - STROŠKI NA UDELEŽENCA PRI PROGRAMU: |  |
| Program je za udeležence brezplačen | 10 |
| Program za udeležence ni brezplačen | 3 |
| 2 | KOMPETENTNOST STROKOVNIH DELAVCEV: |  |
| Program vodi strokovno izobražen delavec | 10 |
| Program vodi strokovno usposobljen delavec z najvišjo stopnjo usposobljenosti | 5 |
| Program vodi strokovno usposobljen delavec | 1 |
| 3 | ŠTEVILO VKLJUČENIH UDELEŽENCEV IN OBSEG PROGRAMA: |  |
| 21 in več udeležencev | 5 |
| Od 11 do 20 udeležencev | 3 |
| Do 10 udeležencev | 1 |
| Za vsak dan programa | 1 |

1. Program Hura, prosti čas, ki je organiziran za otroke in mladino iz socialno šibkejših okolij v sodelovanju s humanitarno organizacijo s področja izboljšanja socialnega položaja otrok in mladine pridobi dodatnih 10 točk.
2. Sofinancirajo se programi Hura, prosti čas, ki po merilih iz četrtega odstavka dosežejo minimalno 23 točk.
3. Za sofinanciranje športnega programa Šolska športna tekmovanja se uporabljajo naslednja merila:
4. cena športnega programa,
5. kompetentnost strokovnih delavcev,
6. število tekmovalcev.
7. Vrednotenje meril iz prejšnjega odstavka se določi v vsakokratnem javnem razpisu.

16. člen

(višina sofinanciranja)

(1) Za tekoče leto izvajalec razpisa določi vrednost točke za športne programe Mali sonček, Zlati sonček, Krpan, Naučimo se plavati in Hura, prosti čas kot razmerje med:

1. obsegom sredstev, določenih v javnem razpisu za športne programe Mali sonček, Zlati sonček, Krpan, Naučimo se plavati in Hura, prosti čas in
2. skupnim številom točk vseh na javni razpis prijavljenih športnih programov Mali sonček, Zlati sonček, Krpan, Naučimo se plavati in Hura, prosti čas, ki izpolnjujejo pogoje za sofinanciranje.

(2) Višina sofinanciranja za športni program Šolska športna tekmovanja se določi v vsakokratnem javnem razpisu.

**1.4.** **Povezovanje** **šol in športnih organizacij na lokalni ravni za izvedbo športnih programov za otroke in mladino**

**17. člen**

**(predmet sofinanciranja)**

Predmet sofinanciranja je program koordinacije nacionalnih programov ŠOM (v nadaljnjem besedilu: regijska koordinacija), ki na ravni posamezne regije vključuje vzpostavitev mreže vrtcev, šol, vzgojiteljev predšolskih otrok, učiteljev športne vzgoje oziroma športa, vodstev vrtcev in šol in predstavnikov lokalnih skupnosti zadolženih za šport, spremljanje sodelujočih otrok, učencev in dijakov v posameznem nacionalnem programu ŠOM v posameznem vrtcu ali šoli, usklajevanje izpeljave nacionalnih programov ŠOM z vrtci in šolami, koordinacija in sodelovanje pri pripravi in izvedbi šolskih športnih tekmovanj na regijski ravni (npr. sodniški stroški, zdravniška služba, redarska služba, priprava tekmovališča oziroma drugi stroški, kot jih določi javni razpis), sodelovanje pri pripravi šolskih športnih tekmovanj na državni ravni in povezovanje lokalnih športnih društev, šol in staršev pri vključevanju otrok v športne programe lahko tudi na osnovi podatkov o gibalnih sposobnostih in morfoloških značilnostih učencev in dijakov, ki se spremljajo v okviru šole (v nadaljnjem besedilu: športnovzgojni karton).

18. člen

(pogoji za sofinanciranje)

Za sofinanciranje programa regijske koordinacije lahko kandidira izvajalec LPŠ iz 1. točke drugega odstavka 6. člena zakona ali 41. člena zakona, ki:

1. ima sprejeto strategijo regijskega povezovanja šol in športnih organizacij na lokalni ravni in
2. ima delujočo mrežo regijskih predstavnikov, ki vključuje vse lokalne skupnosti v Republiki Sloveniji.

19. člen

(merila za sofinanciranje)

1. Program regijske koordinacije, ki izpolnjuje pogoje iz prejšnjega člena, se ovrednoti po merilih iz naslednje preglednice:

|  |  |  |
| --- | --- | --- |
| MERILO | | Število točk |
| 1 | DELOVANJE NA NACIONALNI RAVNI: |  |
| Izvajalec deluje na nacionalni ravni | 10 |
| Izvajalec deluje na lokalni ravni | 1 |
| 2 | ORGANIZIRANOST NA NACIONALNI RAVNI: |  |
| Izvajalec ima regijske predstavnike v vseh statističnih regijah | 10 |
| Izvajalec ima regijske predstavnike v več kot 6 statističnih regijah | 3 |
| Izvajalec ima regijske predstavnike v manj kot 6 statističnih regijah | 1 |
| 3 | ŠTEVILO ČLANIC: |  |
| Vsaka nacionalna panožna športna zveza | 3 |
| Vsaka občinska športa zveza | 2 |

1. Sofinancira se en program regijske koordinacije, ki po merilih iz prejšnjega odstavka doseže največ točk.

20. člen

(višina sofinanciranja)

Višina sredstev za sofinanciranje programa koordinacije nacionalnih programov ŠOM je določena z LPŠ.

2. **Športna vzgoja otrok in mladine s posebnimi potrebami**

21. člen

(predmet sofinanciranja)

1. S sredstvi za športno vzgojo otrok in mladine s posebnimi potrebami se sofinancira:
2. prireditve za promocijo športnih panog in vsebin telesne dejavnosti za otroke in mladino s posebnimi potrebami,
3. celoletne gibalne programe za otroke in mladino s posebnimi potrebami, ki so nastali s povezovanjem vzgojno-izobraževalnih zavodov in športnih društev.

(2) Za izvedbo prireditev za promocijo športnih panog in vsebin telesne dejavnosti za otroke in mladino s posebnimi potrebami iz prve in druge točke prejšnjega odstavka se sofinancirajo materialni stroški (uporaba oziroma najem prireditvenega prostora, stroški promocijskega materiala, stroški strokovnih delavcev, stroški ozvočenja oziroma drugi stroški, kot jih določi javni razpis). Za izvedbo celoletnih gibalnih programov za otroke in mladino s posebnimi potrebami iz druge točke prejšnjega odstavka se sofinancira delo strokovnega delavca v športu in uporaba oziroma najem športnih objektov ali površin za šport v naravi. V primerih, ko so športni objekti in površine za šport v naravi, kjer se izvaja športna aktivnost od šole oddaljeni več kot 10 kilometrov, se lahko delež sredstev porabi tudi za sofinanciranje stroška prevoza.

22. člen

(pogoji za sofinanciranje)

(1) Za sofinanciranje prireditev za promocijo športnih panog in vsebin telesne dejavnosti za otroke in mladino s posebnimi potrebami lahko kandidirajo izvajalci LPŠ iz 1. in 6. točke drugega odstavka 6. člena zakona oziroma izvajalec LPŠ iz 42. člena zakona.

(2) Za sofinanciranje celoletnih gibalnih programov za otroke in mladino s posebnimi potrebami lahko kandidirajo izvajalci LPŠ iz 1. in 6. točke drugega odstavka 6. člena zakona oziroma izvajalec LPŠ iz 42. člena zakona, ki izvajajo športni program v obsegu najmanj 60 ur letno, kar predstavlja najmanj 30 vadbenih tednov po dve uri tedensko.

23. člen

(merila za sofinanciranje)

1. Športne prireditve za otroke in mladino s posebnimi potrebami se ovrednotijo na podlagi meril iz naslednje preglednice:

|  |  |  |
| --- | --- | --- |
| MERILO | | Število točk |
| 1 | MEDANRODNA OZIROMA LOKALNA ODMEVNOST: |  |
| Neposredni prenos na domači ali tuji nacionalni televiziji | 3 |
| Neposredni prenos na lokalni televiziji ali internetu | 2 |
| Reportaža na televiziji, v tiskanih medijih ali digitalnih medijih | 2 |
| Objava na družbenih omrežjih | 1 |
| 2 | MNOŽIČNOST |  |
| Število otrok in mladostnikov, ki sodelujejo, je: |  |
| 30 ali več | 12 |
| 20 do 29 | 10 |
| do 19 | 8 |
| 3 | RAVEN PRIREDITVE – število športnih dejavnosti (športnih panog): |  |
| 6 ali več | 8 |
| 2 do 5 | 5 |
| 1 | 3 |
| 4 | USTREZNOST VSEBINE (PRETEŽNO ŠPORTNA): |  |
| Pretežen del prireditve je športna dejavnost | 5 |
| Le del prireditve je športna dejavnost | 1 |

1. Sofinancirajo se športne prireditve za otroke in mladino, ki po merilih iz prejšnjega odstavka dosežejo minimalno 20 točk.
2. Za tekoče leto izvajalec razpisa določi vrednost točke za športne prireditve za otroke in mladino s posebnimi potrebami, kot razmerje med:
3. obsegom sredstev, določenih v javnem razpisu za športne prireditve za otroke in mladino s posebnimi potrebami ter
4. skupnim številom točk vseh na javni razpis prijavljenih izvajalcev, ki izpolnjujejo pogoje za sofinanciranje športnih prireditev otrok in mladine s posebnimi potrebami.

(4) Za sofinanciranje celoletnih gibalnih programov za otroke in mladino s posebnimi potrebami se uporabljajo naslednja merila:

1. cena športnega programa,
2. kompetentnost strokovnih delavcev,
3. število vadečih.

(5) Vrednotenje meril za sofinanciranje celoletnih gibalnih programov za otroke in mladino s posebnimi potrebami se določi v vsakokratnem javnem razpisu.

III. RAZVOJNE DEJAVNOSTI V ŠPORTU

**1. Statusne pravice športnikov**

1.1. Splošna določba

24. člen

(sofinanciranje statusnih pravic športnikov)

S sredstvi za zagotavljanje statusnih pravic športnikov se sofinancirajo:

1. športni oddelki v srednjih šolah in
2. štipendije za nadarjene in vrhunske športnike.

1.2. Športni oddelki v srednjih šolah

25. člen

(predmet sofinanciranja)

(1) S sredstvi za športne oddelke v srednjih šolah se sofinancirajo:

1. športni oddelki v gimnazijah,
2. športni oddelki v srednjih strokovnih in poklicnih šolah.
3. Sofinancirajo se stroški dopolnilnega strokovnega dela, ki ni sofinancirano iz javnih virov prijavitelja (psiholog, športni koordinator, fizioterapevt, profesor-mentor, ki v šoli ali na daljavo opravlja individualno pedagoško delo z dijakom športnikom zaradi športnih izostankov), stroški meritev in spremljanje gibalnih morfoloških in funkcionalnih sposobnosti dijakov v programih športnih oddelkov v gimnazijah in v programih športnih oddelkov v srednjih strokovnih in poklicnih šolah na podlagi podatkov športnovzgojnega kartona.

26. člen

(pogoji za sofinanciranje)

(1) Sofinancirajo se športni oddelki na tistih gimnazijah, ki v skladu s predpisi organizirajo delo v športnih oddelkih (v nadaljnjem besedilu: športni oddelki v gimnazijah).

(2) Sofinancirajo se oddelki v programih srednjih strokovnih in poklicnih šol, kjer so dijaki – športniki organizirani v skupino znotraj enega oddelka, ob pogoju, da je v isti oddelek vpisanih najmanj 10 dijakov s statusom športnika (v nadaljnjem besedilu: športni oddelki v srednjih strokovnih in poklicnih šolah).

27. člen

(merila in višina sofinanciranja)

1. Športni oddelki v gimnazijah in športni oddelki v srednjih strokovnih in poklicnih šolah, ki izpolnjujejo pogoje iz prejšnjega člena, se ovrednotijo po merilih iz naslednje preglednice:

|  |  |  |
| --- | --- | --- |
| MERILO | | Število točk |
| 1 | STATUS ŠPORTNIKA: |  |
| Status A, pridobljen na podlagi Meril za izbiro kandidatov v primeru omejitve vpisa v športni oddelek | 5 za vsakega dijaka |
| Status B, pridobljen na podlagi Meril za izbiro kandidatov v primeru omejitve vpisa v športni oddelek | 3 za vsakega dijaka |
| Status C, pridobljen na podlagi Meril za izbiro kandidatov v primeru omejitve vpisa v športni oddelek | 1 za vsakega dijaka |
| 2 | ŠTEVILO ŠPORTNIKOV: |  |
| 19 ali več dijakov športnikov v posameznem oddelku | 15 |
| 15 do 18 dijakov športnikov v posameznem oddelku | 10 |
| 10 do 14 dijakov športnikov v posameznem oddelku | 5 |

(2) Za tekoče leto določi ministrstvo vrednost točke za športne oddelke v gimnazijah in športne oddelke v srednjih strokovnih in poklicnih šolah, ki se izračuna kot razmerje med:

1. obsegom sredstev, določenih v LPŠ za športne oddelke v gimnazijah in športne oddelke v srednjih strokovnih in poklicnih šolah, in
2. skupnim številom točk vseh na javni razpis prijavljenih športnih oddelkov v gimnazijah in športnih oddelkov v srednjih strokovnih in poklicnih šolah, ki izpolnjujejo pogoje za sofinanciranje.

**1.3. Štipendije za nadarjene in vrhunske športnike**

28. člen

(predmet, pogoji in višina sofinanciranja)

(1) S sredstvi za štipendije za nadarjene in vrhunske športnike se sofinancirajo štipendije športnikom.

(2) Sofinancirajo se štipendije športnikom v skladu s podrobnejšimi pogoji in merili, ki jih določi Olimpijski komite Slovenije – Zveza športnih zvez (v nadaljnjem besedilu: OKS-ZŠZ) in dogovorom med sofinancerji (ministrstvo, OKS-ZŠZ in Fundacija za financiranje športnih organizacij v Republiki Sloveniji).

(3) Za sofinanciranje lahko kandidira OKS-ZŠZ.

(4) Višina sredstev za sofinanciranje štipendij nadarjenim in vrhunskim športnikom je določena z LPŠ.

**2.** **Znanstvenoraziskovalna dejavnost na področju športa otrok in mladine**

29. člen

(predmet sofinanciranja)

1. S sredstvi za znanstvenoraziskovalno dejavnost na področju športa otrok in mladine se sofinancira letno spremljanje telesnega in gibalnega razvoja učencev in dijakov s pomočjo podatkov športnovzgojnega kartona.

(2) Sofinancira se izdelava znanstvenoraziskovalnega poročila o medgeneracijskih trendih o telesnem in gibalnem razvoju otrok in mladine za tekoče šolsko leto na nacionalni ravni, na ravni statistične regije in mestne občine, ki vključuje podporo šolam za obdelavo podatkov športnovzgojnega kartona.

30. člen

(pogoji za sofinanciranje)

Za sofinanciranje projektov znanstvenoraziskovalne dejavnosti na področju športa otrok in mladine lahko kandidira izvajalec LPŠ iz prve točke drugega odstavka 7. člena zakona, ki izvaja javnoveljavni študijski program prve ali druge stopnje na področju športa.

31. člen

(merila za sofinanciranja)

1. Projekti znanstvenoraziskovalne dejavnosti na področju športa otrok in mladine se ovrednotijo na podlagi meril iz naslednje preglednice:

|  |  |  |
| --- | --- | --- |
| MERILO | | Število točk |
| 1 | IZVEDLJIVOST IN GOSPODARNOST PROJEKTA: |  |
| Projekt je tehnično izvedljiv (na voljo so potrebna tehnologija, oprema in strokovno znanje za izvedbo projekta) | 1 |
| Projekt je ekonomsko izvedljiv | 1 |
| Projekt je časovno izvedljiv | 1 |
| Projekt ima vzpostavljen sistem podpore za obdelavo podatkov o gibalnih sposobnostih in morfoloških značilnostih učencev in dijakov | 1 |
| 2 | RAZVOJNA KAKOVOST: |  |
| Prijavitelj izvaja usposabljanje učiteljev za izvajanje meritev športnovzgojnega kartona | 1 |
| Podatki znanstvenoraziskovalnega poročila so uporabni za področje športa | 1 |
| Podatki znanstvenoraziskovalnega poročila so uporabni za lokalno skupnost | 1 |
| 3 | RELEVANTNOST IN POTENCIALNI VPLIV: |  |
| Podatki znanstvenoraziskovalnega poročila so uporabni za sprejemanje strateških odločitev, oblikovanje politik oziroma za prenos znanja v prakso | 1 |
| Znanstveno raziskovalno poročilo vključuje podatke o trendih telesne zmogljivosti otrok in mladine | 1 |
| Znanstveno raziskovalno poročilo vključuje podatke o trendih gibalne učinkovitosti otrok in mladine | 1 |
| 4 | REFERENCE: |  |
| Število objav članov raziskovalne skupine prijavitelja v mednarodno priznanih znanstvenih revijah s področja športne vzgoje otrok in mladine v zadnjih 10 letih – 1 točka za vsako objavo |  |
| Prijavitelj izvaja druge razvojne projekte s področja športne vzgoje otrok in mladine – 1 točka za vsak projekt |  |

1. Sofinancira se en projekt znanstvenoraziskovalne dejavnosti na področju športa otrok in mladine, ki po merilih iz prejšnjega odstavka doseže največ točk.

32. člen

(višina sofinanciranja)

Višina sredstev za sofinanciranje projekta znanstvenoraziskovalne dejavnosti na področju športa otrok in mladine je določena z LPŠ.

IV. ŠPORTNE PRIREDITVE IN PROMOCIJA ŠPORTA

1. **Športno promocijske prireditve za otroke in mladino**

33. člen

(predmet sofinanciranja)

S sredstvi za športno promocijske prireditve za otroke in mladino (v nadaljnjem besedilu: prireditve ŠOM) se sofinancirajo materialni stroški (uporaba oziroma najem prireditvenega prostora, stroški medalj in priznanj, stroški strokovnih delavcev, stroški ozvočenja in drugi organizacijski stroški) za izvedbo prireditev za otroke in mladino, ki so namenjene promociji športa in niso del uradnih tekmovalnih sistemov v skladu z zakonom.

34. člen

(pogoji za sofinanciranje)

Za sofinanciranje prireditev ŠOM lahko kandidirajo izvajalci, ki so določeni v drugem odstavku 6. člena zakona, ob izpolnjevanju naslednjih pogojev:

1. namen prireditve ŠOM je pretežno športna dejavnost,
2. prireditev ŠOM je namenjena otrokom in mladini s področja celotne Slovenije,
3. športno gibalne dejavnosti, ki so na prireditvi ŠOM vodene, mora izvajati strokovni delavec,
4. udeležba na prireditvi ŠOM je za otroke in mladino brezplačna.

35. člen

(merila za sofinanciranje)

1. Prireditve ŠOM se ovrednotijo na podlagi meril iz naslednje preglednice:

|  |  |  |
| --- | --- | --- |
| MERILO | | Število točk |
| 1 | MEDANRODNA OZIROMA LOKALNA ODMEVNOST: |  |
| Neposredni prenos na domači ali tuji nacionalni televiziji | 3 |
| Neposredni prenos na lokalni nacionalni ali tuji televiziji ali internetu | 2 |
| Reportaža na televiziji, v tiskanih medijih ali digitalnih medijih | 2 |
| Objava na družbenih omrežjih | 1 |
| 2 | MNOŽIČNOST: |  |
| Število otrok in mladostnikov, ki sodelujejo, je: |  |
| 3000 ali več | 12 |
| 2000 do 2999 | 10 |
| 1000 do 1999 | 8 |
| 500 do 999 | 5 |
| do 499 | 1 |
| 3 | RAVEN PRIREDITVE: |  |
| Število športnih dejavnosti (športnih panog) |  |
| 12 ali več | 8 |
| 6 do 12 | 5 |
| Od 1 do 5 | 3 |
| 4 | USTREZNOST VSEBINE (PRETEŽNO ŠPORTNA): |  |
| Pretežen del prireditve je športna dejavnost | 5 |
| Le del prireditve je športna dejavnost | 1 |

1. Sofinancirajo se tri prireditve ŠOM, ki po merilih iz prejšnjega odstavka dosežejo največje število točk, ki ni manjše od 20 točk.

36. člen

(višina sofinanciranja)

Za tekoče leto določi ministrstvo vrednost točke za prireditve ŠOM, ki se izračuna kot razmerje med:

1. obsegom sredstev, določenih v LPŠ za prireditve ŠOM,
2. skupnim številom točk vseh na javni razpis prijavljenih izvajalcev, ki izpolnjujejo pogoje za sofinanciranje prireditve ŠOM.

**2.** **Javno obveščanje in promocija za področje športa otrok in mladine**

37. člen

(predmet sofinanciranja)

S sredstvi za javno obveščanje in promocijo za področje športa otrok in mladine se sofinancira medijska kampanje za ozaveščanje o pomenu športa, športnega udejstvovanja in spodbujanja rednega ukvarjanja s športom med otroki in mladino (v nadaljnjem besedilu: kampanja ŠOM).

38. člen

(pogoji za sofinanciranja)

Za sofinanciranje kampanje ŠOM lahko kandidira izvajalec, ki je vpisan v razvid medijev v skladu s predpisi, ki urejajo področje medijev, ob izpolnjevanju naslednjih pogojev:

1. kampanja vključuje izobraževalne vsebine o pomenu zdravega življenjskega sloga,
2. kampanja ima interaktivne elemente, kjer se lahko otroci in mladina dejavno vključijo,
3. kampanja ima motivacijski program za redno udejstvovanje v športnih programih,
4. kampanja se izvaja najmanj 30 tednov.

39. člen

(merila za sofinanciranje)

1. Kampanje ŠOM, se ovrednotijo na podlagi meril iz naslednje preglednice:

|  |  |  |
| --- | --- | --- |
| MERILO | | Število točk |
| 1 | NACIONALNI OZIROMA LOKALNI DOSEG MEDIJA: |  |
| Kampanja ima nacionalni doseg | 20 |
| Kampanja ima lokalni doseg | 10 |
| 2 | POGOSTOST PREDVAJANJA: |  |
| Večkrat tedensko | 35 |
| Tedensko | 30 |
| 2x mesečno | 20 |
| 1x mesečno | 10 |
| 3 | VSEBINA – PROGRAMSKA SHEMA: |  |
| Kampanja vključuje promocijo šolskih športnih tekmovanj | 10 |
| Kampanja vključuje promocijo nacionalnih programov ŠOM | 10 |
| Kampanja je namenjena pretežno športu otrok in mladine | 5 |
| Kampanja vključuje vsebine prireditev športa otrok in mladine | 2 |

1. Sofinancira se ena kampanja ŠOM, ki po merilih iz prejšnjega odstavka doseže največje število točk, ki ni manjše od 60 točk.

40. člen

(višina sofinanciranja)

Višina sredstev za sofinanciranje kampanje za ozaveščanje o pomenu športa, športnega udejstvovanja in spodbujanja rednega ukvarjanja s športom med otroki in mladino je določena z LPŠ.

**V. VSEBINA POGODB O SOFINANCIRANJU TER NAČIN IZVAJANJA NADZORA NAD POGODBAMI**

41. člen

(vsebina pogodbe)

Za sofinanciranje izbranih izvajalcev LPŠ se sklene pogodba med ministrstvom ali izvajalcem razpisa iz prvega odstavka 44. člena zakona in izvajalcem LPŠ. Obvezne sestavine pogodbe so:

1. naziv in naslov izvajalca LPŠ,
2. vsebina in obseg programa,
3. čas realizacije programa,
4. višina dodeljenih sredstev,
5. terminski plan porabe sredstev,
6. način nadzora nad namensko porabo sredstev,
7. določilo, da mora izvajalec ob nenamenski porabi sredstev, sredstva vrniti v proračun skupaj z zakonitimi zamudnimi obresti,
8. določilo, da mora izvajalec sredstva porabiti na način, da so do njih upravičeni vsi pod enakimi pogoji.

42. člen

(nadzor nad namensko porabo sredstev)

(1) Izvajalec LPŠ lahko dodeljena sredstva uporabi izključno za namen, opredeljen v pogodbi.

(2) Izvajalec LPŠ je dolžan v skladu z veljavnimi računovodskimi standardi voditi ločeno evidenco stroškov, ki nastanejo pri izvedbi posameznega programa, na samostojnem stroškovnem mestu po prihodkih in odhodkih.

(3) Ministrstvo ali izvajalec razpisa iz prvega odstavka 44. člena zakona imata kadarkoli pravico do nadzora nad porabo s pogodbo dodeljenih namenskih sredstev in uveljavljanih upravičenih stroškov. Če ministrstvo ali izvajalec razpisa iz prvega odstavka 44. člena zakona ugotovita nenamensko porabo prejetih sredstev, se sofinanciranje takoj ustavi ter odstopi od pogodbe, že prejeta proračunska sredstva pa mora izvajalec LPŠ vrniti v proračun ali izvajalcu razpisa iz prvega odstavka 44. člena zakona skupaj z zakonitimi zamudnimi obrestmi vred, od dneva prejema do dneva vračila in povrniti morebitno škodo, ki je s tem nastala.

**VI. PREHODNA IN KONČNA DOLOČBA**

43. člen

(prenehanje veljavnosti)

Z dnem uveljavitve tega pravilnika preneha veljati Pravilnik o sofinanciranju izvajanja letnega programa športa na državni ravni za področje športne vzgoje otrok in mladine (Uradni list št. [118/23](https://www.uradni-list.si/glasilo-uradni-list-rs/vsebina/2023-01-3428) in [124/23](https://www.uradni-list.si/glasilo-uradni-list-rs/vsebina/2023-21-3696)).

44. člen

(začetek veljavnosti)

Ta pravilnik začne veljati naslednji dan po objavi v Uradnem listu Republike Slovenije.

Št. 0070-15/2025/94

Ljubljana, 17. aprila 2025

EVA 2025-3350-0013

Dr. Vinko Logaj

minister

za vzgojo in izobraževanje